
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 368 


24 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανακαθορισμός της καθ’ ύλην αρμοδιότητας των 
Δ.Ο.Υ., σε θέματα μεταβίβασης Ι.Χ. επιβατικών αυ¬ 
τοκινήτων και μοτοσυκλετών και έκδοσης πρώτης ή 
νέας άδειας κυκλοφορίας οχημάτων. 1 

Υπερωριακή εργασία υπαλλήλων στο Γραφείο Γενικού 
Γραμματέα Απόδημου Ελληνισμού και οδηγών του 
Γ ενικού Γ ραμματέα. 2 

Υπερωρίες α' εξαμήνου υπαλλήλων Γ ενικής Γ ραμμα- 
τείας Απόδημου Ελληνισμού (Γ.Γ.Α.Ε.). 3 

Καθορισμός πάγιας επιχορήγησης των υπηρεσιών 
ΔΙ.Ε.ΤΑ, ΔΙ.ΠΑ.Ε, Δ.Τ.Αττικής καιΔΙ.Π.Ε.Α.Κ για κα¬ 
θαριότητα Α' εξαμήνου 2000. 4 

Ελάχιστες αποστάσεις ψυχαγωγικών δραστηριοτή¬ 
των. 5 

Αύξηση του παρεχομένου εφάπαξ βοηθήματος από το 
Ταμείο Προνοίας Δημοσίων Υπαλλήλων. 6 

Καθορισμός ωραρίου για τα Σάββατα και τις Κυριακές 
υπαλλήλων που υπηρετούν σε Υποκαταστήματα 
του ΙΚΑ. 7 

Αύξηση των συντάξεων των συνταξιούχων του Ταμεί¬ 
ου Συντάξεων Εφημεριδοπωλών και Υπαλλήλων 
Πρακτορείων Θεσσαλονίκης για το έτος 2000. 8 

Αύξηση του παρεχομένου εφάπαξ βοηθήματος από το 
Ταμείο Προνοίας Δικαστικών Επιμελητών. 9 

Αύξηση των καταβαλλόμενων μερισμάτων από το Επι¬ 
κουρικό Ταμείο Ελληνικής Χωροφυλακής για το 
έτος 2000 . 10 


Αύξηση του ημερήσιου νοσήλιου-τροφείου που κατα¬ 
βάλλεται σε ιδρύματα για την περίθαλψη παιδιών 


ασφαλιστικών Οργανισμών Κοινωνικής Ασφάλισης 
που έχουν σωματικές και νοητικές αναπηρίες. 11 

Αύξηση μηνιαίου μερίσματος και εφ’ άπαξ βοηθήμα- 
τοςτου Ταμείου Ασφάλισης Συμβολαιογράφων ... 12 


ΑΠΟΦΑΣΕΙ Σ 

Αριθ. 1028965/324/Α0006 (1) 

Ανακαθορισμός της καθ’ ύλην αρμοδιότητας των Δ.Ο.Υ., 
σε θέματα μεταβίβασης Ι.Χ. επιβατικών αυτοκινήτων 
και μοτοσυκλετών και έκδοσης πρώτης ή νέας άδειας 
κυκλοφορίας οχημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παραγράφου 2 του άρθρου 16 του Ν. 2753/1999 
«Απλοποιήσεις και ελαφρύνσεις στη φορολογία εισοδή¬ 
ματος και άλλες διατάξεις» (Α’ 249). 

β) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α’ 2). 

γ) Του άρθρου 29 Α’ του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν.2081/1992 (Α' 154) και τροποποιήθηκε με 
το άρθρο 1 του Ν.2469/1997 (Α’38). 

δ) Του άρθρου 1 του Π.Δ 543/1984 «Κατάργηση των Οι¬ 
κονομικών Εφοριών Φορολογίας Αυτοκινήτων Αθηνών, 
Πειραιά και Θεσσαλονίκης και των αντίστοιχων Δημοσίων 
Ταμείων, μεταβολή της κατά τόπο και καθ’ ύλην αρμοδιό¬ 
τητας Οικονομικών Εφοριών και Δημοσίων Ταμείων και 
ρύθμιση συναφών θεμάτων». 

2. Το αριθμ. 1253/16.12.1999 έγγραφο της Δ/νσης Τε¬ 
λών και Ειδικών Φορολογιών. 

3. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαθορίζουμε την καθ’ ύλην αρμοδιότητα των Δ.Ο.Υ. 
σε θέματα μεταβίβασης επιβατικών IX αυτοκινήτων και 
μοτοσυκλετών και ορίζουμε όπως, οι αρμοδιότητες: 

α) Βεβαίωσης στην οικεία θέση της άδειας κυκλοφορίας 
ότι, έχουν εκπληρωθεί οι φορολογικές υποχρεώσεις που 
προβλέπονται από τις ισχύουσες διατάξεις, περιλαμβα- 
νομένων και των τελών κυκλοφορίας και του φόρου υπε¬ 
ραξίας, κατά περίπτωση, τόσο για τη μεταβίβαση, όσο και 
για την έκδοση νέας άδειας κυκλοφορίας του οχήματος 
(παρ.2 και 3του άρθρου 2του Ν.722/1977, όπως ισχύει), 
β) Διαπίστωσης της προϋπόθεσης των διατάξεων της 
παρ. 10 του άρθρου 81 του Ν. 2238/1994 ότι, τα μεταβι¬ 
βαζόμενα ή βαρυνόμενα περιουσιακά στοιχεία (ενάριθμα 

επιβατικά Ι.Χ αυτοκίνητα και μοτοσυκλέτες) έχουν περι- 
ληφθεί στη δήλωση φορολογίας εισοδήματος του υπό¬ 
χρεου κατά το αμέσως προηγούμενο έτος της μεταβίβα¬ 
σης ή τη σύναψη εμπράγματου δικαιώματος(παρ 2 του 
άρθρου 16του Ν.2753/1999). 

γ) Βεβαίωσης και είσπραξης των επιβαρύνσεων, περι- 
λαμβανομένων καιτωντελών κυκλοφορίας καιτου φόρου 
υπεραξίας, κατά περίπτωση, που προβλέπονται για τη με¬ 
ταβίβαση ενάριθμων επιβατικών Ι.Χ αυτοκινήτων και μο- 
τοσυκλετών ή την έκδοση νέας άδειας κυκλοφορίας αυ¬ 
τών, καθώς και για την έκδοση πρώτης άδειας κυκλοφο¬ 
ρίας οχημάτων (επιβατικών Ι.Χ αυτοκινήτων και μοτο- 
συκλετών)- (άρθρο 1 του Π.Δ 543/1984), περιέλθουν και 
ασκούνται από 1-1-2000 από όλες τις Δ.Ο.Υ, στην καθ’ ύλην 
αρμοδιότητα των οποίων υπάγεται η φορολογία αυτοκινή¬ 
των, ανεξάρτητα από τη διεύθυνση κατοικίας ή την έδρατης 
επαγγελματικής στέγης των συμβαλλομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. 2/12864/0022 (2) 

Υπερωριακή εργασία υπαλλήλων στο Γραφείο Γενικού 
Γραμματέα Απόδημου Ελληνισμού και οδηγών του Γε¬ 
νικού Γ ραμματέα. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΑΠΟΔΗΜΟΥ ΕΛΛΗΝΙΣΜΟΥ ΥΠΟΥΡΓΕΙΟΥ ΕΞΩΤΕΡΙΚΩΝ - 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπ’ όψιν: 

1. - Τις διατάξεις του Π.Δ. 104/83 «Αρμοδιότητες της Γ. 
Γ.Α. Ε.». 

2. - Τις διατάξεις του Π.Δ. 131/89 «Οργάνωση υπηρε¬ 
σιών της Γ.Γ.Α.Ε.». 

3. - Τις διατάξεις του Π.Δ. 155/93 «Μεταφορά Γ.Γ.Α.Ε. 
στο Υπουργείο Εξωτερικών». 

4. - Τις διατάξεις του άρθρου 13 του Ν. 1288/82 (ΦΕΚ 
120/Α). 

5. -Τα άρθρα 24, 26 του Ν. 1558/85 «Κυβέρνηση και κυ¬ 
βερνητικά όργανα». 

6. - Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98). 

7. - Την υπ’αριθμ. 13091/26.1.98 απόφαση της Νομαρ¬ 
χίας Αθηνών για την υπερωριακή απασχόληση των οδη¬ 
γών κατά τις Κυριακές και εξαιρέσιμες ημέρες. 

8. - Το Π.Δ. 33/99 με το οποίο διορίστηκε ΥΦΥΠΕΞ ο Γ ρη- 
γόρης Νιώτης (ΦΕΚ 36/Α/19.2.1999). 

9. - Την υπ’αριθμ. Π31α-4745/ΑΣ 1685 απόφαση του 
Πρωθυπουργού καιτου Υπουργού Εξωτερικών «Καθορι¬ 
σμός αρμοδιοτήτων του Υφυπουργού Εξωτερικών Γρη- 
γόρη Νιώτη» (ΦΕΚ 210/Β/12.3.1999). 

10. - Την ανάγκη καθιέρωσης υπερωριακής εργασίας 
για τους υπαλλήλους του γραφείου Γενικού Γραμματέα 
της Γ.Γ.Α.Ε. καθώς και για τους δύο οδηγούς του υπηρε¬ 
σιακού αυτοκινήτου του Γ ενικού Γ ραμματέα. 

Η δαπάνη που θα προκύψει για τους τρεις (3) υπαλλή¬ 
λους που είναι στο γραφείο του Γ ενικού Γ ραμματέα και σε 
διαβαθμισμένη θέση ανέρχεται στο ποσό 3.600.000 δρχ. 
περίπου και στον ΚΑΕ 0511. 


Επίσης η δαπάνη που θα προκύψει για μία (1) υπάλληλο 
με σχέση εργασίας ΙΔΑΧ που είναι αποσπασμένη στη ΓΓΑΕ 
και τοποθετημένη στο Γ ραφείο Γ ενικού Γ ραμματέα ανέρ¬ 
χεται στο ποσό 1.170.000 δρχ. περίπου και στον ΚΑΕ 0521. 

Καθώς επίσης για την υπερωριακή απασχόληση των 
δύο οδηγών θα προκύψει δαπάνη 1.300.000 δρχ.περίπου 
από τον ΚΑΕ 0521 και δαπάνη 1.500.000 δρχ. περίπου 
στον ΚΑΕ 0522 ετησίως. 

Οι εγγεγραμμένες πιστώσεις στον προϋπολογισμό μας 
για το έτος 2000 είναι: 

1. ΚΑΕ 0511 3.800.000δρχ. 

2. ΚΑΕ 0521 2.500.000 δρχ. 

3. ΚΑΕ 0522 1.200.000 δρχ. 

αποφασίζουμε: 

Εγκρίνουμε την καθιέρωση υπερωριακής εργασίας για 
το από 1-1-2000 μέχρι 31-12-2000 χρονικό διάστημα για 
τέσσερις υπαλλήλους του Γραφείου του Γενικού Γραμ¬ 
ματέα Απόδημου Ελληνισμού μέχρι 90 ώρες συνολικά κα¬ 
τά μήνα για κάθε υπάλληλο, με ετήσια δαπάνη 1.170.000 
δρχ. ανά υπάλληλο. 

Επίσης εγκρίνουμε την καθιέρωση υπερωριακής εργα¬ 
σίας για δυο οδηγούς του υπηρεσιακού αυτοκινήτου του 
Γ ενικού Γ ραμματέα της Γ. Γ.Α. Ε. μέχρι 90 ώρες συνολικά 
κατά μήνα για κάθε οδηγό, θα προκύψει δαπάνη 
1.400.000 δρχ. για κάθε υπάλληλο το έτος. 

Οι 90 ώρες αναλύονται ως εξής: 45 απογευμ. + 25 νυκτ. 
+ 20 Κυρ. = 90 ώρες. 

Η απόφαση αυτή να δημοσιευθεί στην εφημερίδα της 
Κυβέρνησης. 

Αθήνα, 31 Ιανουάριου 2000 
Οι Γ ενικοί Γ ραμματείς 

Απόδημου Ελληνισμού Δημ. Πολιτικής 
Υπουργείου Εξωτερικών Υπουργείου Οικονομικών 
ΔΗΜΗΤΡΙΟΣΔΟΛΛΗΣ ΙΩΑΝ. ΚΟΥΣΟΥΛΑΚΟΣ 

Αριθ. 2/12863/0022 (3) 

Υπερωρίες α' εξαμήνου υπαλλήλων Γενικής Γραμματείας 
Απόδημου Ελληνισμού (Γ.Γ.Α.Ε.). 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΑΠΟΔΗΜΟΥ ΕΛΛΗΝΙΣΜΟΥ ΥΠΟΥΡΓΕΙΟΥ ΕΞΩΤΕΡΙΚΩΝ - 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 104/83 «Αρμοδιότητες της 
Γ.Γ.Α.Ε.». 

2. Τις διατάξεις του Π.Δ. 131/89 «Οργάνωση υπηρεσιών 
της Γ.Γ.Α.Ε.». 

3. Τις διατάξεις του Π.Δ. 155/93 «Μεταφορά Γ.Γ.Α.Ε. 
στο Υπουργείο εξωτερικών». 

4. Τις διατάξεις του άρθρου 13 του Ν. 1288/82 (ΦΕΚ 
120/Α). 

5. Τα άρθρα 24, 26 του Ν. 1558/85 «Κυβέρνηση και κυ¬ 
βερνητικά όργανα». 

6. Τις διατάξεις του άρθρου 15 του Ν. 2592/98 (ΦΕΚ 
57/Α/18-3-98). 

7. Το Π.Δ.33/99 με το οποίο διορίστηκε ΥΦΥΠΕΞ ο Γρη- 
γόρης Νιώτης (ΦΕΚ36/Α/19.2.1999). 

8. Την αριθ.Π.Π31α-4745/ΑΣ 1685 απόφαση του Πρω¬ 
θυπουργού καιτου Υπουργού Εξωτερικών «Καθορισμός 
αρμοδιοτήτων του Υφυπουργού Εξωτερικών Γρηγόρη 
Νιώτη» (ΦΕΚ 210/Β/12.3.1999). 

9. Την ανάγκη καθιέρωσης υπερωριακής εργασίας των 
υπαλλήλων (μονίμων και αποσπασμένων) της Γ.Γ,Α.Ε. 

Οι υπηρετούντες υπάλληλοι στη Γ.Γ.Α.Ε. είναι (56) πε¬ 
νήντα έξι. 

Καθιέρωση υπερωριακής απασχόλησης στο προσωπι¬ 
κό της Γ. Γ.Α. Ε. υπαγορεύεται από την ανάγκη διεκπε¬ 
ραίωσης υποθέσεων και δραστηριοτήτων που για τεχνι¬ 
κούς λόγους δεν μπορεί να γίνει εντός ωραρίου, όπως: 

α) Επικοινωνία με τον απόδημο ελληνισμό που λόγω 
διαφοράς ώρας επιβάλλεται να γίνεται πέραν του κανονι¬ 
κού ωραρίου 

β) Παρακολούθηση των προγραμμάτων αποδήμων, 
παλλινοστούντων που υλοποιεί η υπηρεσία μας εντός και 
εκτός Αθηνών. 

Κάθε χρόνο η Γ.Γ.Α.Ε. υλοποιεί πρόγραμμα φιλοξενίας 
παιδιών απ’ όλο τον κόσμο σε κατασκηνώσεις σε διάφο¬ 
ρες περιοχές της Ελλάδας. Στο πλαίσιο των προγραμμά¬ 
των της Γ. Γ.Α. Ε. πραγματοποιούνται επίσης σειρά εκδη¬ 
λώσεων και δραστηριοτήτων, που συμβάλλουν καθορι¬ 
στικά στη διατήρηση της εθνικής ταυτότητας των 
Ελλήνων, που ζουν μακρυά και στη βελτίωση της γνώσης 
και χρήσης της ελληνικής γλώσσας. 

Τέτοιες εκδηλώσεις που θα πραγματοποιηθούν μέσα 
στο 2000 είναι «Πρόγραμμα φιλοξενίας συνταξιούχων 
αποδήμων Ελλήνων», «Προγράμματα εκπαιδευτικά που 
αφορούν απόδημους Έλληνες φοιτητές», «Πρόγραμμα 
φιλοξενίας παιδιών από Κ.Α. Κ.», επίσης θα πραγματοποι¬ 
ηθούν και πολιτιστικοί μήνες σε διάφορες χώρες. 

γ) Συμμετοχή υπαλλήλων σ’ όλες τις ενέργειες για τις 
συγκλίσεις του Προεδρίου του Συμβουλίου Απόδημου 
Ελληνισμού (ΣΑΕ) και (ΠΣΕ). 

Το σύνολο των εγγεγραμμένων πιστώσεων για το έτος 
2000 και στον ΚΑΕ 0511 ανέρχεται στο ποσό των 
3.800.000 δρχ. 

Η συνολική δαπάνη για το α’ εξάμηνο ανέρχεται στο πο¬ 
σό του 1.625.000 δρχ. για 12 υπαλλήλους της Γ. Γ.Α. Ε. 

Οι συνολικές ώρες για όλους τους υπαλλήλους είναι 
1.200 για το Α’ εξάμηνο, αποφασίζουμε: 

Εγκρίνουμε την καθιέρωση υπερωριακής εργασίας για 
το από 1-1-2000 μέχρι 30-6-2000 χρονικό διάστημα (Α’ 
εξάμηνο) για (12) δώδεκα υπαλλήλους της Γ. Γ.Α. Ε., με 
σύνολο για το α’ εξάμηνο 1.200 ωρών και με δαπάνη 
1.625.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Απόδημου Ελληνισμού Δημ. Πολιτικής 
Υπουργείου Εξωτερικών Υπουργείου Οικονομικών 
ΔΗΜΗΤΡΙΟΣ ΔΟΛΛΗΣ ΙΩΑΝ. ΚΟΥΣΟΥΛΑΚΟΣ 


Αριθ. 1015051/205/0001Α (4) 

Καθορισμός πάγιας επιχορήγησης των υπηρεσιών 
ΔΙ.Ε.ΤΑ, ΔΙ.ΠΑ.Ε, Δ.Τ.Αττικής και ΔΙ.Π.Ε.Α.Κ για καθα¬ 
ριότητα Α' εξαμήνου 2000. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2362/1995 (ΦΕΚ 247/Α/27.11. 
1995) «ΠερίΔημοσίου Λογιστικού, Ελέγχου δαπανώντου 
Κράτους και άλλων διατάξεων». 


2. Την αριθμ.2/94375/29.12.1999 απόφαση του Υπουρ¬ 
γού Οικονομικών «περί διαθέσεως των πιστώσεων στον 
Προϋπολογισμό του οικονομικού έτους 2000 από τους 
Υπουργούς». 

3. Τις πιστώσεις του ΚΑΕ 1232 του Ειδικού Φορέα 23- 
610 του οικον.έτους 2000, όπως έχουν διαμορφωθεί μέ¬ 
χρι σήμερα. 

4. Την αριθ. 1002298/33/0006Α/8.1.1997 (ΦΕΚ 19/Β/ 
17.1.1997) απόφαση του Υφυπουργού Οικονομικών «Πε¬ 
ρί μεταβίβασης της εξουσίας να υπογράφει «Με Εντολή 
Υφυπουργού», στο Γεν. Γραμματέα, Γεν. Δ/ντάς, Προϊ¬ 
σταμένους Δ/νσεων, Τμημάτων κλπ», όπως ισχύει σήμε¬ 
ρα. 

5. Το αριθ. Τ.387/114/27.1.2000 έγγραφο της Δ/νσης 
Προσωπικού Τελωνείων (Δ3). Τμήμα Β’., αποφασίζουμε: 

1. Καθορίζουμε την πάγια επιχορήγηση για καθαριότη¬ 
τα Α’ εξαμήνου 2000, ως εξής: 

α/α Υπηρεσία Ποσό για καθαριότητα 

ΚΑΕΙ 232 

1. Δ/νση Ελέγχου Τελωνειακών Αρχών 200.000 δρχ. 

2. Δ/νση Προσδιορισμού Αξίας Εμπορευμάτων 200.000 δρχ. 

3. Δ/νση Τελωνείων Απικής 1.100.000δρχ. 

4. Δ/νση Παρακολούθησης και Ελέγχου 

Ανασταλτικών Καθεστώτων 200.000 δρχ. 

ΣΥΝΟΛΟ 1.700.000δρχ. 

2. Η αναφερόμενη δαπάνη αναλαμβάνεται με την πα¬ 
ρούσα από τις πιστώσεις του Ειδικού Φορέα 23-610 και 
ΚΑΕ 1232 του Προϋπολογισμού Εξόδων του Υπουργείου 
Οικονομικών οικον.έτους 2000, όπου υπάρχει η σχετική 
εγγραφή. 

3. Αριθμός έγκρισης της Υπηρεσίας Δημοσιονομικού 
Ελέγχου του Υπουργείου Οικονομικών: 3/24.2.2000. 

Καταχωρήθηκε στο Βιβλίο Εγκρίσεων και Εντολών πλη¬ 
ρωμής με αύξοντα αριθμό υποχρεώσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2000 

Με εντολή Υφυπουργού 
Η Διεθύντρια κ.α.α. 

ΣΤΥΛΙΑΝΗ ΨΑΡΑΚΗ 

Αριθ. 7034/1298 (5) 

Ελάχιστες αποστάσεις ψυχαγωγικών δραστηριοτήτων. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΥΦΥΠΟΥΡΓΟΣ ΑΝΑΠΤΥΞΗΣ - ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις των παρ. 4 και 5 του άρθρου 14 του Ν. 
1650/86 «Για την προστασία του περιβάλλοντος» (Α' 160) 

2. Τις διατάξεις του Ν. 2323/95 «Υπαίθριο εμπόριο και 
άλλες διατάξεις» (Α' 145). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

4. Τις διατάξεις του άρθρου 41 του Ν. 2218/1994 «Ίδρυ¬ 
ση νομαρχιακής αυτοδιοίκησης.» (Α 90) όπως ισχύει 

σήμερα καθώς και τις διατάξεις του άρθρου 3 του Ν. 

2647/1998 «Μεταβίβαση αρμοδιοτήτων στις περιφέρειες 
και την Αυτοδιοίκηση» (Α 237). 

5. Την αριθ. πρωτ. 8211/8.3.1999 (ΦΕΚ 198/Τ.Β/Τ.Β-3- 
99) κοινή απόφαση του Πρωθυπουργού και της Υπουρ¬ 
γού Εσωτερικών Δημ. Διοίκησης και Αποκέντρωσης 
στους Υφυπουργούς Εσωτερικών Δημόσιας Διοίκησης 
και Αποκέντρωσης Λεωνίδα Τζανή και Γεώργιο Φλωρίδη. 

6. Την 399/8.3.1999 απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Άννα Διαμαντοπούλου 
και Ιωάννη Χαραλάμπους» (Β' 198). 

7. Την ανάγκη προστασίας των πολιτών από το θόρυβο 
και άλλες περιβαλλοντικές οχλήσεις που προέρχονται 
από θορυβώδεις ψυχαγωγικές δραστηριότητες. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

1. Η εγκατάσταση των παρακάτω δραστηριοτήτων 
α) Λούνα Πάρκ κάθε μορφής και είδους 

β) πίστες αυτοκινητιδίων (6ο Καά) 
γ) τσίρκο 

δ) παιχνίδια με νερό (\Λ/31θγ Ρ3γΙ<) 
ε) Υπαίθριοι κινηματογράφοι αυτοκινήτων (ΟπνΘ Ιπ) δεν 
επιτρέπεται σε απόσταση τουλάχιστον 150 μέτρων από α) 
την πλησιέστερη νόμιμη κατοικία (κύρια ή δευτερεύου- 
σα), ξενοδοχείο, σχολείο, νοσοκομείο, γηροκομείο, σα¬ 
νατόριο, χώρο λατρείας,υπαίθριο θέατρο και γενικά 
εγκατάσταση που απαιτεί ειδική ακουστική προστασία. 

β) χώρους με ιδιαίτερο ιστορικό/πολιτιστικό χαρακτήρα 
(αρχαιολογικοί χώροι κλπ) και 
γ) χώρους χαρακτηρισμένους ως ιδιαιτέρου φυσικού 
κάλλους ή περιοχές ειδικής προστασίας (βιότοποι κ.λπ.). 

2. - Η παραπάνω απόσταση μετράται σε ευθεία γραμμή 
από το πλησιέστερο σημείο των ορίων της εγκατάστασης 
έως το πλησιέστερο σημείο του οικοπέδου ή γηπέδου της 
κατοικίας ή των λοιπών παραπάνω εγκαταστάσεων και 
χώρων και αποδεικνύεται με την προσκόμιση σχετικής βε¬ 
βαίωσης από την αρμόδια πολεοδομική υπηρεσία. 

3. - Η αρμόδια νομαρχιακή περιβαλλοντική υπηρεσία με 
απόφαση της πλήρως αιτιολογημένης μπορεί να μειώσει 
την παραπάνω απόσταση ή να επιβάλλει μεγαλύτερη ανά¬ 
λογα με τις τοπικές συνθήκες (αμφιθεατρικό του εδά¬ 
φους,παρεμβολή άλλων κτιρίων που δεν χρήζουν ηχο¬ 
προστασίας κλπ) 

4. - Η άδεια λειτουργίας των παραπάνω δραστηριοτή¬ 
των ισχύει για πέντε (5) χρόνια και ανανεώνεται μόνο αν 
εξακολουθούν να πληρούνται οι προϋποθέσεις της 
παρ. 1,ιδίως ως προς την εν τω μεταξύ πιθανή ανέγερση 
νέων κατοικιών και λοιπών εγκαταστάσεων.Χρονικό ση¬ 
μείο αναφοράς για τον προσδιορισμό των νέων κατοικιών 
και εγκαταστάσεων θεωρείται η ημερομηνία της οριστι¬ 
κής ηλεκτροδότησης τους. 

5. - Ισχύουσες άδειες των εγκαταστάσεων της παρ.1 
που ήδη λειτουργούν παρατείνονται για ένα έτος από τη 
δημοσίευση της παρούσας στην Εφημερίδα της Κυβερ- 
νήσεως. 

6. - Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΑΝΑΠΤΥΞΗΣ 

Γ. ΦΛΩΡΙΔΗΣ I. ΧΑΡΑΛΑΜΠΟΥΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

Αριθ. Φ. 215/331 (6) 

Αύξηση του παρεχομένου εφάπαξ βοηθήματος από το 
Ταμείο Προνοίας Δημοσίων Υπαλλήλων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.3 του άρθρου 9 του Ν. 
2512/1997(Α' 138). 

2. Τις διατάξεις του Π. Δ/τος 372/95 (Α' 201). 

3. Τις διατάξεις του άρθρου 29Ατου Ν. 1558/1985 (Α’ 
137), όπως προσετέθη με το άρθρο 27 του Ν. 2081/1992 
(Α’ 154) και τροποποιήθηκε μετο άρθρο 1 παρ. 2α του Ν. 
2469/1997 (Α’ 38). 

4. Τις διατάξεις του άρθρου 7 του Ν. 1275/82 (Α' 100). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Δημο¬ 
σίων Υπαλλήλων ύψους περίπου 1.650.000 εκ. δρχ. περί¬ 
που για την οποία έχει εγγράφει πίστωση στον 
προϋπολογισμό του Ταμείου στον ΚΑΕ 0631. 

6. Την γνώμη του Δ. Σ.του Ταμείου Προνοίας Δημοσίων 
Υπαλλήλων που διατυπώθηκε κατά την υπ’ αριθμ. 46/8- 
12-1999 συνεδρίαση του. 

7. Την από 14.2.2000 Οικονομική Έκθεση της Δ/νσης 
Αναλογιστικών Μελετών της Γ.Γ.Κ.Α. 

δ.Τηνυπ’ αριθμ. 1749/4.11.1998 (Β' 1171) Κοινή Απόφα¬ 
ση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

9.Το υπ’ αριθμ.43792/576/13-12-1999 έγγραφο του 
Υπουργού Εθνικής Οικονομίας, αποφασίζουμε: 

Το προβλεπόμενο από την παρ. 3 του άρθρου 9 του Ν. 
2512/97 (Α, 138)και τις Φ.215/377/1998 (Β. 267) και Φ. 
215/353/1999 (Β. 301) Υπουργικές Αποφάσεις εφάπαξ 
βοήθημα που χορηγεί το Ταμείο Προνοίας Δημοσίων 
Υπαλλήλων αυξάνεται, για τους ασφαλισμένους των 
οποίων ο τερματισμός της συντάξιμης υπηρεσίας τους 
ανάγεται σε χρόνο από την 1-1-2000 και εφεξής, σε πο¬ 
σοστό 3% στο οποίο συμπεριλαμβάνεται και το ποσοστό 
αύξησης της εισοδηματικής πολιτικής για τους μισθούς 
των Δημοσίων Υπαλλήλων για το έτος 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

Ο ΥΦΥΠΟΥΡΓΟΣ 

Φ. ΙΩΑΝΝΙΔΗΣ 

Αριθ. Φ.21/1181 (7) 

Καθορισμός ωραρίου για τα Σάββατα και τις Κυριακές 
υπαλλήλων που υπηρετούν σε Υποκαταστήματα του 
ΙΚΑ. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 
1157/1981. 

2. Τις διατάξεις των παρ. 1 και 2 του άρθρου 23 του Ν. 
1735/1987. 

3. Την ΔΙΑΔΠ/Γ2γ/2484/17-2-2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης «Μεταβίβαση αρμοδιότητας στον Υπουργό Ερ¬ 
γασίας και Κοιν. Ασφαλίσεων για τον καθορισμό ωρά¬ 
ριο εργασίας των υπαλλήλων Υποκαταστημάτωντου ΙΚΑ, 
Σάββατα και Κυριακές το έτος 2000», που δημοσιεύθηκε 
στο ΦΕΚ 246/τ.Β/2-3-2000. 

4. Τηνοικ. 1749/4-11-98 (ΦΕΚ 1171/11-11-98 τ. Β') από¬ 
φαση μεταβίβασης αρμοδιοτήτων στον Υφυπουργό Φοί¬ 
βο Ιωαννίδη, αποφασίζουμε: 

Καθορίζουμε το ωράριο εργασίας τα Σάββατα και τις 
Κυριακές από 7.30 π. μ. μέχρι 15.00 μ. μ. υπαλλήλων δια¬ 
φόρων κλάδων και ειδικοτήτων που υπηρετούν σε Υπο¬ 
καταστήματα του ΙΚΑ για το έτος 2000 προκειμένου ν’ 
αντιμετωπισθείτο πρόβλημα, που έχει δημιουργηθεί από 
τη συσσώρευση εκκρεμών συνταξιοδοτικών αποφάσεων 
προς έκδοση, μετά τη συγχώνευση στο Ίδρυμα των 
Ασφαλιστικών Ταμείων ΕΤΕΜ, ΤΕΑΕΥΕΟ, ΟΛΘ και ΟΛΠ 
ωςεξής: 


ΠΕ Διοικ/κός-Οικον/κός: 

192 

ΤΕ Διοκ/κός-Λογ/κός: 

44 

ΔΕ Διοικ/κός-Λογ/κός: 

263 

ΥΕ Επιμελητών: 

10 

ΣΥΝΟΛΟ ΥΠΑΛΛΗΛΩΝ: 

509 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 15 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Φ 56/586 (8) 

Αύξηση των συντάξεων των συνταξιούχων του Ταμείου 
Συντάξεων Εφημεριδοπωλών και Υπαλλήλων Πρακτο¬ 
ρείων Θεσσαλονίκης για το έτος 2000. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις του άρθρου 66 του Ν. 2084/1992(165Α). 

2. Τις διατάξεις των άρθρων 23 και 27 του Ν. 1558/1985 
(137 Α) ,του άρθρου 5 του Π.Δ. 437/1985 (157Α)και του 
Π.Δ. 372/1995 (20ΙΑ). 

3. Τις διατάξεις του άρθρου 29 Ατού Ν. 1558/1905,που 
προστέθηκε με το άρθρο 27 του Ν. 2081/1992 (154Α)και 
αντικαταστάθηκε με το άρθρο 1 του Ν. 2469/1997 (38Α). 

4. Τηνοικ. 1749/4-11-1998(1171 Β') απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοινωνικών Ασφαλίσεων Φοίβο Ιωαννίδη». 


5. Το αριθ.43792/576/13-12-1999 έγγραφο του Υπουρ¬ 
γείου Εθνικής Οικονομίας. 

6. Τη γνώμη του Διοικητικού Συμβουλίου του Ταμείου 
Συντάξεων Εφημεριδοπωλών και Υπαλλήλων Πρακτορεί¬ 
ων Θεσσαλονίκης που διατυπώθηκε κατά την 9/8-3-2000 
συνεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του κλάδου σύνταξης του Ταμείου Συντάξεων Εφημερι¬ 
δοπωλών και Υπαλλήλων Πρακτορείων Θεσσαλονίκης 
(Ν ΠΔΔ) ύψους έξι εκατομμυ ρίων τριακοσίων δέκα τεσσά¬ 
ρων χιλιάδων (6.314.000) δρχ. για το τρέχον οικονομικό 
έτος. 

Η δαπάνη αυτή θα καλυφθεί από τις πιστώσεις που 
έχουν εγγράφει στους Κ.ΑΈ 0611 μέχρι 0618 του προϋ¬ 
πολογισμού του κλάδου σύνταξης του Ταμείου,οι οποίες 
ανέρχονται στο ποσό των εκατό ογδόντα εννέα εκατομ¬ 
μυρίων (189.000.000) δρχ., αποφασίζουμε 

Οι συντάξειςτωνσυνταξιούχωντου Ταμείου Συντάξεων 
Εφημεριδοπωλών και Υπαλλήλων Πρακτορείων Θεσσα¬ 
λονίκης, αυξάνονται από 1-1-2000 κατά ποσοστό τέσσε¬ 
ρα τοις εκατό (4%). 

Η αύξηση αυτή θα χορηγηθεί σε όσους ήταν συνταξι¬ 
ούχοι την 31-12-1999 καθώς και σε εκείνους που η έναρ¬ 
ξη συνταξιοδότησής τους εμπίπτει στο μέχρι 31-12-1999 
χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

Αριθ. Φ.211/403 (9) 

Αύξηση του παρεχομένου εφάπαξ βοηθήματος από το 
Ταμείο Προνοίας Δικαστικών Επιμελητών. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν .2084/1992(Α' 165). 

2. Τις διατάξειςτου Π. Δ/τος 372/95 (Α'201). 

3. Τις διατάξεις του άρθρου 29Α του Ν. 1558/1985 
(ΑΊ37), όπως προσετέθη με το άρθρο 27 του Ν. 2081/ 
1992 (ΑΊ54) και τροποποιήθηκε με το άρθρο 1 παρ. 2α 
του Ν. 2469/1997(Α'38). 

4. Το υπ’ αριθμ .43792/576/13.12.1999 Έγγραφο του 
Υπουργού Εθνικής Οικονομίας. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Δικαστι¬ 
κών Επιμελητών ύψους 11.000.000 εκ.δρχ.περίπου για 
την οποία έχει εγγράφει πίστωση στον προϋπολογισμό 
του Ταμείου στον ΚΑΕ 0631. 

6. Τη γνώμη του Δ. Σ. του Ταμείου Προνοίας Δικαστικών 
Επιμελητών που διατυπώθηκε κατά την υπ’ αριθμ.21/9- 
12-1999 συνεδρίασή του. 

7. Την από 3.3.2000 οικονομική έκθεση της Δ/νσης Ανα- 
λογιστικών Μελετώντης Τ.Γ.Κ.Α. 

8. Την υπ’ αριθμ. 1749/4.11.1998 (Β' 1171) Κοινή Από¬ 
φαση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

Το εφάπαξ βοήθημα που προβλέπεται από τις καταστα¬ 
τικές διατάξεις του Ταμείου Προνοίας Δικαστικών Επιμε¬ 
λητών και τη Φ.211/116/4-2-1999 Υ.Α. αυξάνεται από 1-1- 
2000 κατά ποσοστό 5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Φ.151/371 (10) 

Αύξηση των καταβαλλόμενων μερισμάτων από το Επι¬ 
κουρικό Ταμείο Ελληνικής Χωροφυλακής για το έτος 
2000 . 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (ΦΕΚ Α' 165) σε συνδυασμό με τις διατάξεις της 
παρ. 6του άρθρου 8 του Ν. 2335/1995. 

2. Τις διατάξεις τοο Κεφ. Γ της παρ. 1 του άρθρου 12 
του 13/15-6-1957 Β. Δ/τος «περί ιδρύσεως Επικουρικού 
Ταμείου Χωροφυλακής» (Α' 106). 

3. Τις διατάξεις των άρθρων 23 παρ. 1 περίπτ. στ, 24 
παρ. 1 και2περιπτ. γ', 26παρ. 1 και27παρ. 1 περίπτ.δ'του 
Ν. 1558/85 (Α' 137). 

4. Τις διατάξεις του άρθρου 29 Ατού Ν. 1558/85 (ΑΊ 37), 
όπως προστέθηκαν με τις διατάξεις του άρθρου 27 του Ν. 
2081/1992 (Α' 154) και στη συνέχεια αντικαταστάθηκαν με 
τις διατάξεις του άρθρου 1 του Ν. 2469/97 (Α'38). 

5. Τις διατάξεις του άρθρου 7 του Ν. 1275/82 (Α' 100). 

6. Την 1749/9-11-98 κοινή απόφαση του Πρωθυπουρ¬ 
γού και του Υπουργού Εργασίας και Κοιν. Ασφαλίσεων 
«Ανάθεση αρμοδιοτήτων στον Υφυπουργό Εργασίας και 
Κοιν. Ασφαλίσεων Φοίβο Ιωαννίδη» (Β' 1171). 

7. Την 43791/575/13-12-1999 απόφαση του Υπουργείου 
Εθνικής Οικονομίας, σχετικά με την πολιτική που θα ακο¬ 
λουθηθεί κατά το έτος 2000,γιά την αύξηση των συντάξε¬ 
ων και των εφ’ άπαξ παροχών που χορηγούνται από τους 
φορείς κοινωνικής ασφάλισης και το Δημόσιο. 

8. Το γεγονός ότι από τις διατάξεις της απόφασης αυ¬ 
τής, προκαλείται δαπάνη σε βάρος του προϋπολογισμού 
του Επικουρικού Ταμείου Ελληνικής Χωροφυλακής, 
ύψους διακοσίων σαράντα επτά εκατομμυρίων 
(247.000.000) δρχ. περίπου για το τρέχον οικονομικό 
έτος, για την οποία έχει εγγράφει πίστωση στον ΚΑΕ 
0622, και η οποία θα καλύπτεται για τα επόμενα πέντε έτη 
από τα έσοδα του Ταμείου και θα βαρύνει ανάλογα τον 
ανωτέρω κωδικό. 

9. Την από 29-2-2000 έκθεση της Δ/νσης Αναλογιστικών 
Μελετών της Γ.Γ.Κ.Α. 

10. Την 1/συν.3η/2.2.2000 απόφαση του Δ.Σ. του Επι¬ 
κουρικού Ταμείου Ελληνικής Χωροφυλακής, αποφασί¬ 
ζουμε: 

Τα μερίσματα που καταβάλλει το Επικουρικό Ταμείο Ελ¬ 
ληνικής Χωροφυλακής, αναπροσαρμόζονται από 1-1- 
2000 κατά ποσοστό 4%, με αύξηση της δραχμικής τιμής 
του μεριδίου από 23,415 σε 24,352 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Φ.21/1675 (11) 

Αύξηση του ημερήσιου νοσήλιου-τροφείου που καταβάλ¬ 
λεται σε ιδρύματα για την περίθαλψη παιδιών ασφαλι¬ 
στικών Οργανισμών Κοινωνικής Ασφάλισης που έχουν 
σωματικές και νοητικές αναπηρίες. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 6 του Ν .861 /1979 (Α' 2) και 
22του Ν.997/1979 (Α' 287). 

2. Την 248/29/23-9-1999 απόφαση του Δ.Σ. του Ι.Κ.Α. 

3. Την οικ. 1749/30-10-1998 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων « Ανάθεση αρμοδιοτήτων στον Υφυπουργό Εργα¬ 
σίας και Κοινωνικών Ασφαλίσεων Φοίβο Ιωαννίδη» 
ΦΕΚ1171 Β'). 

4. Το γεγονός ότι από τις διατάξεις αυτής της απόφα¬ 
σης προκαλείται σε βάρος του προϋπολογισμού των 
Ασφαλιστικών Οργανισμών δαπάνη ύψους 745.500.000 
δραχμών περίπου, αποφασίζουμε: 

«Καθορίζουμε το ημερήσιο νοσήλιο-τροφείο , που κα¬ 
ταβάλλουν οι Ασφαλιστικοί Οργανισμοί, αρμοδιότητας 
Υπουργείου Εργασίας και Κοινωνικών Ασφαλίσεων , σε 
ιδρύματα που περιθάλπουν άτομα με βαριές σωματικές ή 
νοητικές αναπηρίες καθώς και σε εκπαιδευτήρια, οικο¬ 
τροφεία ή θεραπευτήρια που παρέχουν αγωγή σε σωμα¬ 
τικά ή νοητικά ανάπηρα ή δυσπροσάρμοστα παιδιά των 
ασφαλισμένων τους, στα παρακάτω ποσά στα οποία πε¬ 
ριλαμβάνεται και η προβλεπόμενη από το άρθρο 6 του 
Ν.861/79 συμμετοχή του ασφαλισμένου: 

Ι.α. Στα παιδιά που περιθάλπονται σε επιδοτούμενα 
από το Κράτος Ιδρύματα για άτομα με βαριές σωματικές 
ή νοητικές αναπηρίες, το ημερήσιο νοσηλεία - τροφείο 
καθορίζεται στο ποσό των τεσσάρων χιλιάδων (4.000) 
δρχ. την ημέρα. 

β. Στα παιδιά που περιθάλπονται σε μη επιδοτούμενα 
από το Κράτος Ιδρύματα για άτομα με βαριές σωματικές 
ή νοητικές αναπηρίες, καθορίζεται στο ποσό των οκτώ χι¬ 
λιάδων πεντακοσίων (8.500) δρχ.. 

2. Στα παιδιά που περιθάλπονται σε ειδικά ιδρύματα του 
άρθρου 6 του Ν. 861/79 εκτός των αναφερομένων στην 
παρ.1, το ημερήσιο νοσήλιο-τροφείο καθορίζεται ως 
εξής: 

α. Για παιδιά εσωτερικά, στις δύο χιλιάδες εξακόσιες 
(2.600) δρχ. την ημέρα. 

β. Για παιδιά εξωτερικά με τροφή, στις χίλιες οκτακό¬ 
σιες (1.800) δρχ. την ημέρα. 

γ. Γ ια παιδιά εξωτερικά χωρίς τροφή, στις χίλιες εξακό¬ 
σιες (1.600) δρχ. την ημέρα. 

Τα παραπάνω ποσά προσαυξάνονται κατά τετρακόσιες 
(400) δρχ. την ημέρα, εφόσον από τα Ιδρύματα διατίθε¬ 
νται αυτοκίνητα, για την μεταφορά των παιδιών από και 
προς αυτά». 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

Αριθ.Φ. 136/342 (12) 

Αύξηση μηνιαίου μερίσματος και εφ’ άπαξ βοηθήματος 
του Ταμείου Ασφάλισης Συμβολαιογράφων. 

ΟΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχονιας υπόψη: 

1. Τις διατάξεις της παρ. 2 ταυ άρθρου 66 του Ν. 
2084/92 (Α' 165), σε συνδυασμό με τις διατάξεις της παρ. 
6 του άρθρου 8 του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 και 2 στοιχ. γ, 26 παρ. 1 και 27 παρ. 1 στοιχ. δ του 
Ν. 1558/85 (Α' 137), καθώς και το Π. Δ/γμα 372/1995 (Α' 
201 ). 

3. Τις διατάξεις του άρθρου 29 Α' του Ν. 1558/85 (Α' 
137), όπως προσετέθη με το άρθρο 27 του Ν. 2081 /1992 
(Α' 154) και στη συνέχεια αντικαταστάθηκε με τις διατά¬ 
ξεις του άρθρου 1 του Ν. 2469/97 (Α' 38) 

4. Τις διατάξειςτοο άρθρου 7του Ν. 1275/1982 (Α' 100). 

5. Τηναριθμ. οικ. 1749/9-11-98 (Β' 1171) κοινή απόφαση 
του Πρωθυπουργού καιτου Υπουργού Εργασίας και Κοιν. 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοιν. Ασφαλίσεων Φ. Ιωαννίδη». 

6. Το γεγονός ότι από τις διατάξεις της απόφασης αυ¬ 


τής, προκαλείται δαπάνη σε βάρος του προϋπολογισμού 
του Ταμείου Ασφάλισης Συμβολαιογράφων, ύψους 
53.000.000 δρχ. από την αύξηση των μηνιαίων μερισμά¬ 
των και 21.000.000 δρχ. από την αύξηση του εφ’ άπαξ 
βοηθήματος για το τρέχον οικονομικό έτος, για την οποία 
έχει εγγράφει πίστωση στους ΚΑΕ 0621 και 0631, η οποία 
στα επόμενα πέντε χρόνια θα καλύπτεται από τα έσοδα 
του Ταμείου και θα βαρύνει ανάλογα τον παραπάνω κωδι¬ 
κό. 

7. Την 43791 /575/13-12-1999 απόφαση του Υπουργείου 
Εθνικής Οικονομίας, σχετικά με την πολιτική που θα ακο¬ 
λουθηθεί κατά το έτος 2000 για την αύξηση των συντά¬ 
ξεων και των εφ’ άπαξ παροχών που χορηγούνται από του 
φορείς κοινωνικής ασφάλισης και το Δημόσιο. 

8. Την από 24-2-2000 οικονομική έκθεση της Δ/νσης 
Αναλογιστικών μελετών της Γ.Γ.Κ.Α. 

9. Την γνώμη του Δ.Σ. του Ταμείου Ασφάλισης Συμβο¬ 
λαιογράφων, όπως διατυπώθηκε στην από 4-1-2000 συ¬ 
νεδρίαση του, αποφασίζουμε: 

Α) Το καταβαλλόμενο από το Ταμείο Ασφάλισης Συμβο¬ 
λαιογράφων μηνιαίο μέρισμα στους συνταξιούχους του, 
όπως αυτό έχει διαμορφωθεί με την Υ. Α136/825/1 -6-1999 
αυξάνεται από 1-1-2000 κατά ποσοστό 4%. 

Β) Το προβλεπόμενο από τις καταστατικές διατάξεις 
του ως άνω Ταμείου και την Υ.Α 136/825/1-6-1999 (Β' 
1088) εφ’ άπαξ βοήθημα, αυξάνεται από 31-12-1999 κατά 
ποσοστό 5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2000 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































